OpenLLM-France/wikimedia huggingface dataset:
# Lenka Šarounová

Lenka Kotková, jaiotzez Šarounová (Dobřichovice, Txekia, 1973ko uztailaren 26a) txekiar astronomoa da. Asteroideen aurkitzaile emankorra da.

## Biografia

Meteorologia ikasi zuen Pragako Carolina Unibertsitateko Matematika eta Fisika Fakultatean. Ondυejov behatokian egiten du lan, Pragatik gertu. Gerriko nagusiko asteroide ugariz gain, Marteko orbitako asteroidea ere aurkitu zuen (9671) Hemera eta (21804) Václavann, Hilda taldekoa.

### Lanak

Ondejov-eko AV CIC R Institutu Astronomikoan egiten dituen lanak hauexek dira nagusiki: datu-baseen garapena, behaketa espektroskopikoa eta fotometrikoa eta datuen prozesamendua. Planeten arteko materiaren sailean egindako lanean, Lurretik hurbil zeuden asteroideak behatzea izan zen bere lan nagusia, eta, horrekin batera, ezagutzen ziren asteroide bitarren proportzio handi bat identifikatu zuen Pertr Pravec eta Peter Kuνnirákin batera. Garai berean ehun asteroide baino gehiago aurkitu zituen. Gero, Νarounovák behatzaile gisa egiten du lan bi metroko teleskopio batekin izar-sailean Ondejoven.

## Aintzatespenak

* 2000. urtean Txekiar Elkarte Astronomikoaren Kviz Zdenk saria jaso zuen izar aldakorren ikerketan egindako lan garrantzitsu batengatik.
* 1997an bere lankideek aurkitu zuten asteroide bati bere ohoretan Lenka asteroidea(10390) izendatu zuten.
* Adélka (60001) asteroideak, 1999an aurkitu zuenak, alabaren izena darama.
* Bohuνka (7897), 1995ean aurkitu zuenak, amaren izena darama: Bohumila Νarounová.

## Erreferentziak

* 1 2 «10390 Lenka (1997 QD1)» JPL Small-Body Database Browser (Jet Propulsion Laboratory).
* ↑ «9671 Hemera (1997 TU9)» JPL Small-Body Database Browser (Jet Propulsion Laboratory).
* ↑ «21804 Vaclavneumann (1999 TC8)» JPL Small-Body Database Browser Search (Jet Propulsion Laboratory).
* ↑ «60001 Adelka (1999 TG5)» JPL Small-Body Database Browser Search (Jet Propulsion Laboratory).
* ↑ «7897 Bohuska (1995 EL1)» JPL Small-Body Database Browser Search (Jet Propulsion Laboratory).

## Kanpo estekak

* Datuak: Q258263
* Multimedia: Lenka Kotková / Q258263
# Lenka

Lenka Kripac (Bega, Hegoaldeko Gales Berria; 1978ko martxoaren 19a), ezagunagoa Lenka gisa, Australiako abeslari eta musikagilea da. Bere abesti ezagunena "The Show" da (Stuart Brawleyk ekoiztuta); abestia Lenka izenburua duen albumean agertu zen. Hasiera batean, aktore gisa, telebistan eta zineman agertu zen. Haren musika pop estiloan egokitzen da nahiz eta beste estiloekin ere nahastu.

## Biografia

Lenkaren aita jazz estiloko musikaria izan da ere, Jiri Kripac; Kripac Txekoslovakiatik Austrialara alde egin zuen. Ama, bestetik, Eden, eskola irakaslea zen. Lenka Australiako The bushen jaio zen. Zazpi urte zituenean familia Sidneyra joan zen eta han musika ikasi zuen. Aktore gisa aritzeko Gazteentzako Australiako Antzerki Eskolan ikasi zuen. 1990. hamarkadan G.P. telesailan aritu zen. Baita Cheez TV, Home and Away, Wild Side, Head Start eta Spellbinder telebista saioetan lan egin du ere. Zineman The Dish eta Lost Things filmetan agertu zen. 2005ean Paul Macen Panic Room albumean lagundu zuen. Ondoren, Decoder Ring musika elektronikoaren taldean abestu zuen. 2007an Kaliforniara aldatu zen. 2008ko irailaren 24an bakarlari gisa bere lehen albuma plazaratu zuen: Lenka (Stuart Brawleyk ekoiztuta). Albuma Ameriketako Estatu Batuetako Bilboard 200 zerrendan 142. postua lortu zuen.

## Diskografia
### Albumak

* 2008 - Lenka
* 2011 - Two
* 2013 - Shadows
* 2015 - The Bright Side
* 2017 - Attune
* 2020 - Recover
* 2020 - Discover

### Singleak

* 2009 - The Show
* 2009 - Trouble is a Friend
* 2010 - We Will Not Grow Old
* 2011 - Heart Skips a Beat
* 2011 - Two
* 2012 - Everything at Once
* 2013 - Nothing Here But Love
* 2013 - Heart To the Party
* 2013 - After the Winter
* 2014 - Unique
* 2015 - Blue Skies

## Filmak eta telebistako lanak

| Urtea | Izenburua | Papera | Oharrak |
| 2005 | The Alice | Sally Fleming | |
| 2004 | Lost Things | Emily | |
| 2001 | Head Start telesaila | Lucy Swain | 5 kapitulu |
| 2001 | All Saints telesaila | Erin Shanahan | |
| 2000 | The Dish | Marie McIntyre | |
| 2000 | Murder Call | Lily Aureli | |
| 2000 | Above the Law telesaila | Dee Anne Williams | |
| 1998 | Wildside telesaila | Jasmine Yakabovich | |
| 1997 | Medivac telesaila | Nikki Kershaw | 3 kapitulu |
| 1995–1996 | G.P. telesaila | Vesna Kapek | 23 kapitulu |
| 1995–2005 | Cheez TV telebista saioa | Host – Herself | |
| 1995–1997 | Spellbinder telesaila | Josie | 5 kapitulu |
| 1994 | Home and Away telesaila | Francine 'Frankie' Brooks | 9 kapitulu |

## Erreferentziak

* ↑ https://web.archive.org/web/20110302063134/http://www.ravemagazine.com.au/content/view/12128/30/

## Kanpo estekak

* Datuak: Q276745
* Multimedia: Lenka / Q276745
# Lenkaran

Lenkaran Gipuzkoako Goierri eskualdean dagoen Mutiloa udalerriko auzo bat da.

## Ikus, gainera

* Mutiloa (Gipuzkoa)

## Kanpo estekak

* Datuak: Q12262177
# Lenkerville (Pennsylvania)

Lenkerville Ameriketako Estatu Batuetako erroldak esleitutako leku bat da. Dauphin konderrian kokatuta dago, Pennsylvania estatuan. 504 biztanle ditu, 0,868701 kilometro koadroko azaleran banatuta.

## Ikus, gainera

* Dauphin konderria

## Kanpo estekak

* Datuak: Q5644511
# Lenna Kuurmaa

Lenna Kuurmaa (Tallinn, Estonia, 1985eko irailaren 26a) abeslaria, musikaria eta aktorea da. Vanilla Ninja emakumezkoen musika taldeko kide izan zen, harik eta taldeak 2009an etenaldi bat egitea erabaki zuen arte; geroztik, bakarlari aritzen da. Lenna izeneko musika taldea sortu zuen, eta 2010eko ekainean bere lehen diskoa argitaratu zuen.
2005ean Eurovision Abesti Txapelketan parte hartu zuen, Vanilla Ninja musika taldearekin, Suitza ordezkatuz.

## Diskografia

* Lenna (2010)
* Teine (2013)

## Filmografia

| Urtea | Filma | Pertsonaia |
| 2007 | Kuhu põgenevad hinged | Maya |
| 2011 | Täitsa lõpp! | Lenna |
| 2011 | Kormoranid ehk Nahkpükse ei pesta | - |
| 2012 | Одинокий остров | - |
| 2012 | Vuosaari | Viivi |
| 2013 | 8-Pallo | Anna |

## Kanpo loturak

* (Ingelesez) Lenna Kuurmaaren IMDBko fitxa irakurgai
* Datuak: Q233793
* Multimedia: Lenna Kuurmaa / Q233793
# Lekeitioko San Antolin Bandera

Lekeitioko San Antolin Bandera edo Isuntzako Ikurrina Lekeitioko jaietan urtero jokatzen den traineru estropada da. Isuntza Arraun Elkarteak antolatzen du.
Ligaz kanpoko estropada da eta normalean Kontxako Banderara sailkatu ez diren traineruek hartzen dute parte.

## Palmaresa

| Urtea | Irabazlea | Bigarrena | Hirugarrena |
| 1984 | Isuntza | Kaiku | Camargo |
| 1985 | Zumaia | Kaiku | Zierbena |
| 1986 | San Juan | Zumaia | Isuntza |
| 1987 | Zumaia | Zierbena | Orio |
| 1988 | Zumaia | Zierbena | Mundaka |
| 1989 | Castropol | Zumaia | Deustu |
| 1990 | -- | -- | -- |
| 1991 | Arkote-Bermeo | Zumaia | Raspas del Embarcadero |
| 1992 | Ur-Kirolak | Santurtzi | Trintxerpe |
| 1993 | Ondarroa | Kalparra (San Pedro B) | Zarautz |
| 1994 | Santurtzi | Raspas del Embarcadero | Bermeo |
| 1995 | Kalparra (San Pedro B) | Orio B | Zumaia |
| 1996 | Lutxana-Bermeo | Arkote | Elantxobe |
| 1997 | Isuntza | Arkote | Santurtzi |
| 1998 | Zumaia | Bermeo | Lutxana |
| 1999 | Urdaibai | Isuntza | Arkote |
| 2000 | Isuntza | Urdaibai | Arkote |
| 2001 | Isuntza | Ondarroa | San Pedro |
| 2002 | Trintxerpe | Isuntza | Ondarroa |
| 2003 | Zumaia | Ondarroa | Kaiku |
| 2004 | Arkote | -- | -- |
| 2005 | Urdaibai | Getaria | Zumaia |
| 2006 | San Pedro | -- | -- |
| 2007 | San Juan | Getaria | Pontejos |
| 2008 | -- | -- | -- |
| 2009 | San Juan | Isuntza | Camargo |
| 2010 | Zumaia | Zierbena | -- |
| 2011 | Portugalete | Lekittarra (Isuntza) | Orio |
| 2012 | San Pedro | Orio | Lekittarra (Isuntza) |

## Garaipenak

| Taldea | Garaipenak | Urteak |
| Zumaia | 6 | 1985, 1987, 1988, 1998, 2003, 2010 |
| Isuntza | 4 | 1984, 1997, 2000, 2001 |
| Bermeo (+ Urdaibai) | 4 | 1991, 1996, 1999, 2005 |
| San Juan | 3 | 1986, 2007, 2009 |
| San Pedro | 3 | 1995, 2006, 2012 |
| Arkote | 2 | 1991, 2004 |
| Castropol | 1 | 1989 |
| Ur-Kirolak | 1 | 1992 |
| Ondarroa | 1 | 1993 |
| Santurtzi | 1 | 1994 |
| Lutxana | 1 | 1996 |
| Trintxerpe | 1 | 2002 |
| Portugalete | 1 | 2011 |

## Kanpo estekak

* Datuak: Q12262151
# Lekeitioko kirol-portua

Lekeitioko kirol-portua Bizkaiko hiribildu horretako kirol-portua da. Guztira 281 amarraleku ditu, horietatik 210 sei metro baino txikiagoko luzera duenentzat, 40 sei eta zazpi metro arteko luzera duenentzat, 27 zazpi eta bederatzi metro arteko luzera duenenentzat eta 4 bederatzi metro baino handiagoko luzera duenentzat.
Gainera, honako zerbitzuak ditu:
* Gasolindegi
* Garabia: 6 Tn
* Ur-hartuneak
* Korronte-hartuneak
* Ontziola
* Heliportu

## Kanpo estekak

* Datuak: Q11701283
# Lekeitioko portua

Lekeitioko portua edo Txatxo kaia Bizkaiko hirugarren arrantza kairik garrantzitsuena da Bermeoko eta Ondarroako portuen ondoren. Izan ere, 2004an 17 itsasontzi zituen baxurarako.
Lea ibaiaren bokalean kokatuta dago, Isuntzako hondartzaren badian, eta herriko erdigunea da antzinatik legez gaur egun ere. Kontutan hartu behar da ohiko pasealekua izateaz gain, jai egun nagusiak ere bertan ospatzen dituztela: San Pedroko jaietan kofradia aurrean kaxarranka dantza (ekainaren 29an) eta San Antolinetan antzar eguna (irailaren 5ean).

## Historia

Gaur egun dagoena baino lehenago beste kai batzuk egon ziren herrian, eta honi buruzko lehenengo berriak XIV. mendekoak ditugu. Hala ere, antza denez erromatarren garaian ere portus bat egon zelako aztarnak badaude.
XV. mendean, 1486ko ordenantzen arabera, hiru toki zeuden itsasontziak lotzeko: Lea ibaiaren ertzean (Madalena eta Isuntzako moilen artean) eta kaian bertan. Mende hartakoa edo zaharragoa San Pedro arrantzaleen kofradia ere bada. Erdi Aro hartatik balearen harrapaketak garrantzi handia eduki zuen Lekeition, inguruko beste herrietan bezala.
Urteak aurrera, eta 1735eko deskripzio baten arabera, kaian bi nasa zeuden: Nasabarri eta Nazazarra, eta tartean nasabittartia zelakoa. Orduan, Holandako moila izenekoa bazegoen bertan, Herbehereetako itsasontzi merkatarien joan-etorrien lekukoa izan dena.
Azkenik, portuaren gaurko egitura XIX. mendearen amaieran finkatu zuten, 1887 eta 1891 artean, Jose Lekerika ingeniariak egindako proiektuari jarraituz. Honen arabera lau moila eraiki zituzten: Abadeen moila, plazaren azpikoa (gaurko Independentzia enparantzaren azpikoa), Txatxo kaia eta iparraldekoa edo tinglaua (1932tik tinglatu batek estalia). Ordurarte, Arranegi kaleko etxeek hondartzara edo itsasora ematen zuten zuzenean.

## Ontziolak

Gogoan hartu behar dugu Leako itsasadarrean ontziolak egon direla gutxienez XIV. mendetik, eta gaur egun ere hauen aztarnak badaude.

## Islako moila

Islako moila, lazunarri edo malekoia 1856an amaitu zuten, itsasadarra Karraspioruntz bideratzeko XVIII. mendetik zetozen asmoak azkenean gauzatuz. Honek arrantza jarduera erraztu zuen, besteak beste.

## Ikus, gainera

* Euskal Herriko portuak

## Bibliografia

* "Txatxo kaia. Lekeitioko portua. Memoria grafikoa". Lekeitioko Udala, 2006.

## Kanpo estekak

* Eusko Jaurlaritzaren informazioa
* Datuak: Q12262150
# Lekeitioko Udal Liburutegia

Lekeitioko Udal Liburutegia Resurrección María Azkue 5ean dago. 1966 an sortu zen. Euskadiko Irakurketa Publikoko Sarea ren parte-hartzaile da.

## Kanpo estekak

* , Udal Liburutegia sortzeko agindua, Espainiako Aldizkari Ofizialean argitaratua.
* , Euskadiko Irakurketa Publikoko Sarearen katalogo bateratua.
* Datuak: Q16518189
# Lekeitioko itsasargia

Lekeitioko Santa Katalina itsasargia Lekeition dagoen itsasargia da, Antzoriz izeneko lurmuturrean.
Haren inguruan Santa Katalina baseliza eta Antzorizko kobak daude, Santa Katalinako aztarnategi arkeologikoarekin..

## Historia

1862an eraiki zuten 46 metroko altueran. 1956. urtean larrialdietarako sorgailua eta seinale akustikoak bidaltzeko turuta jarri ziren bertan, azken honek morse kodea erabiliz L letraren seinalea bidaltzen zuen 20 segundotik behin.
Handik gutxira, 1975. urtean, argia ere aldatu zen, soinuaren antzera morse kodean L letra bidaltzen zuen argitik gaur eguneko argi jarraitura igaro zen.
Berritze-lanen ondoren eta 2,7 milioi euroren inbertsioaren ostean, 2010eko martxoaren 26an inauguratu zen, nabigazio-teknologien interpretazio zentro modura, Otoio mendian dagoen talaiarekin batera. Era honetan Euskal Herrian bisitagai dagoen lehen itsasargia bihurtu zen. Ordutik, udal turismo bulegoaren bidez lotu behar dira bisitaldiak, eta euretan farozainaren etxe egokituan itsas bidaia birtuala egiteko aukera dago.

## Erreferentziak

* ↑ «Ermita de Sta. Catalina de Antzoriz» http://www.lekitxo.info/ (Noiz kontsultatua: 2018ko apirilaren 14a).
* ↑ (Gaztelaniaz)librodefaros.com: Faros del Cantábrico
* ↑ (Gaztelaniaz)Faros de Euskadi
* 1 2 (Gaztelaniaz)Deia: Faro a la vista
* ↑ (Gaztelaniaz)Deia: Lekeitio inaugura el 26 de marzo el faro de Santa Catalina

## Ikus, gainera

* Euskal Herriko itsasargiak

## Kanpo estekak

* (Gaztelaniaz)(Frantsesez)(Ingelesez)Udal webgunean turismo bulegoari buruzko informazioa
* Datuak: Q11026049
* Multimedia: Faro de Santa Catalina / Q11026049
# Lekeitioko Kale Antzerki Jaialdia

Lekeitioko Kale Antzerki Jaialdia kostaldeko herri bizkaitar hartan urtero 1989tik uztailaren lehen hamabostaldian burututako nazioarteko festibala da, itzal handikoa eta Euskal Herriko garrantzitsuena arlo honetan.
"Deabru Beltzak" taldea jaialdiari estuki lotuta dago.

## Historia

1979. urtean Lekeitio herrian “Topaketak” antolatu ziren. Antzerki topaketa haietan Danimarka, Italia eta Euskal Herriko taldeak bildu ziren euskal antzerki independentearen mugimenduari hasiera ematen. Horrela, Lekeitio da kale-antzerki garaikidearen hastapenaren lekukoa.
Hamar urte beranduago, 1989an, antzerkizale talde batek topaketa horietan bizi izandako esperientzia berreskuratzea eskaini zion udalari. Horrela sortu zen Lekeitioko Kale-Antzerki Nazioarteko Jaialdiaren aurreneko edizioa. Aurrekontu apal batekin jaialdiak hasierako urratsak eman zituen eta egitarauan ehun hankapaluen bilkura bat nabarmendu zen.
Jaialdia aitzindaria zen, Euskal Herrian kale-kultur arlo honetan lehenengoa baitzen. Kale eta plazetan oinarria izanda ere, zeruan, itsasoan, hondartzan… ere aurkitu du antzezlekua.
Bigarren jaialdiak, 1990an, munduari zabaldu zion atea, Frantzia eta Laponiako bi talde gonbidatuz. Nazioarteko joera hau urtez urte handitzen joan da. Gaur, bost kontinentetako taldeak Lekeitioko plazatik igaro dira. Togo, Ghana, Mozambike, Quebec, Argentina, Kuba, Txile, Bali, Turkia, Txekia, Italia, Alemania, Portugal, Errusia, Frantzia… izan dira jaialdian. Penintsulako eremu guztietatik ere hamaika antzerki talde hurbildu dira Lekeitiora. Honez gain, euskal antzerki talde ugarik hartu du jaialdia estreinatzeko plaza. Jaialdiak berak ekoizpen propioak estreinatu ditu aldizka, arrakasta handiz bai parte hartze aldetik, bai kalitate aldetik.
Itzal luzeko nazioarteko taldeak izan dira Jaialdi honetan: Royal de Luxe, Ilotopie, Plasticiens Volants, Trans Express Europa…

## Erreferentziak

* ↑ Euskalherria.info: hogei urtez kale-arteen itsasargia

## Ikus, gainera

* Euskal Herriko antzerkia

## Kanpo estekak

* Jaialdiaren webgunea
* jaialdiaren bloga
* Datuak: Q12262149
# Liberty udalerria, Seneca konderria (Ohio)

Liberty udalerria Ameriketako Estatu Batuetako Ohio estatuko udalerri bat da, Seneca konderrian. Azken zentsuaren arabera 2.029 biztanle zituen, 36.4 milia karratu (94 km$^2$) eremuan.

## Ekonomia

2020ko zentsuaren arabera, Liberty udalerriak 861 etxebizitza zeuden. Per capita diru-sarrerak 37.224 estatubatuar dolar ziren.

## Kanpo estekak

* Datuak: Q6542110
* Multimedia: Liberty Township, Seneca County, Ohio / Q6542110
# Liberty udalerria, St. Joseph konderria (Indiana)

Liberty udalerria Ameriketako Estatu Batuetako Indiana estatuko udalerri bat da, St. Joseph konderrian. Azken zentsuaren arabera 3.416 biztanle zituen, 42.88 milia karratu (111.1 km$^2$) eremuan.

## Ekonomia

2020ko zentsuaren arabera, Liberty udalerriak 1493 etxebizitza zeuden. Per capita diru-sarrerak 27.364 estatubatuar dolar ziren.

## Kanpo estekak

* Datuak: Q6542116
# Liberty udalerria, Ross konderria (Ohio)

Liberty udalerria Ameriketako Estatu Batuetako Ohio estatuko udalerri bat da, Ross konderrian. Azken zentsuaren arabera 2.623 biztanle zituen, 34.6 milia karratu (90 km$^2$) eremuan.

## Ekonomia

2020ko zentsuaren arabera, Liberty udalerriak 998 etxebizitza zeuden. Per capita diru-sarrerak 27.920 estatubatuar dolar ziren.

## Kanpo estekak

* Datuak: Q6542108
* Multimedia: Liberty Township, Ross County, Ohio / Q6542108
# Liberty udalerria, Scott konderria

Liberty udalerria Ameriketako Estatu Batuetako Iowa estatuko udalerri bat da, Scott konderrian. Azken zentsuaren arabera 656 biztanle zituen, 36.29 milia karratu (94.0 km$^2$) eremuan.

## Ekonomia

2020ko zentsuaren arabera, Liberty udalerriak 296 etxebizitza zeuden. Per capita diru-sarrerak 47.648 estatubatuar dolar ziren.

## Kanpo estekak

* Datuak: Q8000716
# Liberty udalerria, Shelby konderria (Indiana)

Liberty udalerria Ameriketako Estatu Batuetako Indiana estatuko udalerri bat da, Shelby konderrian. Azken zentsuaren arabera 1.777 biztanle zituen, 23.59 milia karratu (61.1 km$^2$) eremuan.

## Ekonomia

2020ko zentsuaren arabera, Liberty udalerriak 564 etxebizitza zeuden. Per capita diru-sarrerak 28.635 estatubatuar dolar ziren.

## Kanpo estekak

* Datuak: Q6542113
# Liberty udalerria, Parke konderria (Indiana)

Liberty udalerria Ameriketako Estatu Batuetako Indiana estatuko udalerri bat da, Parke konderrian. Azken zentsuaren arabera 598 biztanle zituen, 39.29 milia karratu (101.8 km$^2$) eremuan.

## Ekonomia

2020ko zentsuaren arabera, Liberty udalerriak 237 etxebizitza zeuden. Per capita diru-sarrerak 27.145 estatubatuar dolar ziren.

## Kanpo estekak

* Datuak: Q6542100
# Liberty udalerria, Plymouth konderria (Iowa)

Liberty udalerria Ameriketako Estatu Batuetako Iowa estatuko udalerri bat da, Plymouth konderrian. Azken zentsuaren arabera 349 biztanle zituen.

## Ekonomia

2020ko zentsuaren arabera, Liberty udalerriak 80 etxebizitza zeuden. Per capita diru-sarrerak 34.259 estatubatuar dolar ziren.

## Kanpo estekak

* Datuak: Q9041373
# Liberty udalerria, Porter konderria (Indiana)

Liberty udalerria Ameriketako Estatu Batuetako Indiana estatuko udalerri bat da, Porter konderrian. Azken zentsuaren arabera 10.908 biztanle zituen, 25.03 milia karratu (64.8 km$^2$) eremuan.

## Ekonomia

2020ko zentsuaren arabera, Liberty udalerriak 3649 etxebizitza zeuden. Per capita diru-sarrerak 37.924 estatubatuar dolar ziren.

## Kanpo estekak

* Datuak: Q6542104
# Liberty udalerria, Putnam konderria (Ohio)

Liberty udalerria Ameriketako Estatu Batuetako Ohio estatuko udalerri bat da, Putnam konderrian. Azken zentsuaren arabera 1.675 biztanle zituen, 36.4 milia karratu (94 km$^2$) eremuan.

## Ekonomia

2020ko zentsuaren arabera, Liberty udalerriak 662 etxebizitza zeuden. Per capita diru-sarrerak 34.065 estatubatuar dolar ziren.

## Kanpo estekak

* Datuak: Q6542105
* Multimedia: Liberty Township, Putnam County, Ohio / Q6542105
# Liberty udalerria, Ringgold konderria (Iowa)

Liberty udalerria Ameriketako Estatu Batuetako Iowa estatuko udalerri bat da, Ringgold konderrian. Azken zentsuaren arabera 119 biztanle zituen.

## Ekonomia

2020ko zentsuaren arabera, Liberty udalerriak 21 etxebizitza zeuden. Per capita diru-sarrerak 53.000 estatubatuar dolar ziren.

## Kanpo estekak

* Datuak: Q9041377
# Les souvenirs ne sont pas à vendre

Les souvenirs ne sont pas à vendre 1948 urtean eginiko eusko-frantziar komedia dramatikoa da. Robert Hennionek egin zuen film hau Euzko Films produkzio-etxeari esker.
Estatu Batuetan 1953ko otsailaren 28an estreinatu zuten New York hirian Sextette izenaz.

## Pertsonaiak

* Franck Villard: Jean
* Maurice Baquet: Rondo
* Blanchette Brunoy: Jeanne
* Sophie Desmarets: Brigitte
* Martine Carol: Sonia
* Colette Darfeuil: Marie-Hélène
* Monique Delavaud: Trinita
* Jean-Jacques Delbo: Max
* France Ellys: Maria
* Jacques Famery: Georges
* Robert Favart: Dessanges
* Arsenio Freignac: Trinitaren neba
* Yvonne Gaudeau: Madeleine
* Gautier-Sylla: Trinitaren aita
* Robert Hommet: Lord Brookfield
* Pierre Juvenet: Locataire
* Max Maxudian: Dupuis
* Alexandre Rignault: Sancelmoz
* Gilles Watteaux: François
* Marthe Sarbel: Gonbidatua
* Nicolas Amato
* Blanche Ariel
* Jacqueline Caurat
* Pierre Chabot
* Marc Doelnitz
* Lydia Greynor
* Robert Hossein
* Philippe Lorrain
* Henri Villemur

## Kanpo estekak

* Artikulua imdb.com
* Datuak: Q12262248
# Les Écus (Bordeleko tranbia)

Les Écus Bordeleko tranbiaren geltoki bat da, Lo Boscat udalerrian dago.

## Kokapena

D linea (Bordeleko tranbia) :
* Datuak: Q98573652
# Les Éduts

Les Éduts Frantziako udalerria da, Itsas Charente departamenduan dagoena, Poitou-Charentes eskualdean. 2013an 67 biztanle zituen.

## Demografia
### Biztanleria

2007an Les Éduts udalerrian erroldatutako biztanleak 66 ziren. Familiak 32 ziren, horien artean 12 pertsona bakarrekoak ziren (4 bakarrik bizi ziren gizonak eta 8 bakarrik bizi ziren emakumeak), 8 seme-alabarik gabeko familiak ziren eta 12 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 41 etxebizitza zeuden, 30 familiaren etxebizitza nagusia ziren, 6 bigarren erresidentzia ziren eta 5 hutsik zeuden. Etxebizitza guzti hauek 41etxeak ziren. 30 etxebizitza nagusietatik 26 bere jabearen bizilekua ziren eta 4 alokairuan okupaturik zeuden; 1ek gela bat zuen, 1ek bi zituen, 3 etxek hiru zituzten, 6 etxek lau zituzten eta 19 etxek bost zituzten. 22 etxek euren parking plaza propioa zuten azpian. 14 etxetan ibilgailu bat zegoen eta 13 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Les Éduts udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 4 | 75-79 | 8 |
| 0 | 70-74 | 0 |
| 4 | 65-69 | 4 |
| 0 | 60-64 | 0 |
| 0 | 55-59 | 0 |
| 4 | 50-54 | 0 |
| 0 | 45-49 | 4 |
| 0 | 40-44 | 0 |
| 0 | 35-39 | 0 |
| 8 | 30-34 | 8 |
| 0 | 25-29 | 0 |
| 4 | 20-24 | 0 |
| 0 | 15-19 | 0 |
| 0 | 10-14 | 0 |
| 0 | 5-9 | 0 |
| 0 | 0tik 4ra | 4 |

## Ekonomia

2007an lan egiteko adina zuten pertsonak 43 ziren, horien artean 24 aktiboak ziren eta 19 inaktiboak ziren. 24 pertsona aktiboetatik 23 lanean zeuden (13 gizon eta 10 emakume) eta 1 langabezian (1 gizon). 19 pertsona inaktiboetatik 8 erretiraturik zeuden, 4 ikasten zeuden eta 7 "bestelako inaktibo" gisa sailkaturik zeuden.

### Ekonomia jarduerak

2000. urtean Les Éduts udalerrian 10 nekazaritza-ustiategi zeuden, 440 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1099019
* Multimedia: Les Éduts / Q1099019
# Les Éboulements (Quebec)

Les Éboulements Quebeceko udalerri bat da, Kanadan. Capitale-Nationale eskualdean kokatuta dago, eta horren barruan dagoen Charlevoix konderriko eskualde udalerria da. 2011ko zentsoaren arabera 1,328 biztanle zituen 157.45 kilometro koadroko azaleran.

## Kanpo estekak

* Datuak: Q3236497
* Multimedia: Les Éboulements / Q3236497
# Les Échos

Les Échos Frantziako egunkari beteranoa da, ekonomiaren informaziokoa, 1908an sortu eta Parisen argitaratutakoa.

## Kanpo estekak

* (Frantsesez) Egunkariaren webgunea